cyanic-selkie/wikianc huggingface dataset:
René de Prie
René de Prie (født 1451 i Touraine, død 9. september 1519 i Évreux) var en av Den katolske kirkes kardinaler. Han var biskop av Bayeux i Frankrike.
Han ble kreert til kardinal i desember 1506 av pave Julius IIs tredje konsistorium, med Santa Lucia in San Septisolio som tittelkirke, som han byttet med San Vitale, og til slutt med Santa Sabina.
Han ble avsatt som kardinal og ekskommunisert av pave Julius II den 24. oktober 1511 fordi han hadde deltatt på det skismatiske konsilet i Pisa (1510–1511). Sammen med ham ble også kardinalene Federico di Sanseverino, Francisco Borja, Bernardino López de Carvajal og Guillaume Briçonnet ekskommunisert. Senere ble de (med unntak av kardinal Borja, som døde 1511) alle benådet og gjeninnsatt som kardinaler av pave Leo X i 1513.
St. Svithun menighet
St. Svithuns menighet er Den katolske kirkes menighet i Stavanger. Den tilhører Oslo katolske bispedømme og dekker i tillegg til Stavanger hele Jæren, Ryfylke, Sirdal og ned til Flekkefjord. Det er også en egen menighet i Haugesund, St. Josefs menighet. Sognekirken er St. Svithun kirke. Statistikken for St. Svithun katolske menighet for 2007 viser et stigende antall i menigheten og et stort antall døpte. Menigheten har nå registrert 4020 katolikker boende innenfor sognets grenser. Det er en økning på nesten 400 i forhold til 2006.
SKUF er menighetens ungdomsforening.
Historie
Stavanger domkirke ble viet til St. Svithun og Den hellige treenighet, det året den ble oppført, 1125. Det var derfor naturlig at man viet den første katolske kirken i Stavanger etter reformasjonen til samme helgen. Den ble bygget på Kannik ved Løkkeveien/Dronningens-gate, og ble sammen med sykehuset tvers over gaten innviet den 13. mars 1898. Fra 1902 til 1973 drev den norske St. Franciskus Xaveriussøstrenes kongregasjon sykehuset. Senere fortsatte den lille kommuniteten å bo i byen og hjalp til med annet arbeide i menigheten. Søstrene drev barnehage, holdt kirken i orden, besøkte syke og gamle. Sommeren 1996 flyttet den siste nonnen fra Stavanger.
Inntil 1970-årene var det ikke så mange katolikker i Stavanger, men ved oljealderens innmarsj strømmet utenlandsk personell til Stavanger, og katolikkene blant dem til St. Svithuns kirke. Siden den gang har også mange flyktninger fra ulike land sluttet seg til den katolske menigheten.
Året 1993 ble et merkeår i menighetens historie. Den 18. april, søndag etter påske, ble det feiret katolsk messe i Stavanger domkirke. Messen var et ledd i feiringen av 150-års jubileet for Den katolske kirkes tilbakevenden til Norge etter reformasjonen i 1537. Tilfeldigvis ble denne messe feiret nøyaktig 900 år etter innvielsen av St. Svithuns katedral i Winchester. Stavanger domkirke var fylt til trengsel. Siden den gang har menigheten to ganger årlig fått feire messe i domkirken.
Med økende arbeidsinnvandring fra Øst-Europa har antallet medlemmer økt ekstremt for den katolske kirken i hele Norge. I 1967 var det rundt 130 katolikker i byen. Veksten fra 1997, da det var 2854 medlemmer i menigheten, frem igjennom hele starten på 2000-tallet har vært stor og man regner i dag med at det er over 6000 medlemmer i menigheten. Helt siden 1996 har menigheten arbeidet med planer om utvidelse av kirken.
Den sterke medlemsveksten førte til at man ønsket å utvide dagens kirke i tillegg til å starte med flere andre messesteder (blant annet på Jørpeland, i Sandnes, Egersund og andre kirker som man leier i Stavanger). Menigheten startet etter en lengre søknadsperiode utvidelsen av kirkebygget i 2010. Blant annet på grunn av spørsmål om de nærliggende eldre trehusene på tomten. Kirkebygget fra 1983 ble regnet som Stavangers mest gjennomførte postmoderne bygning. Kirken utvides i sør og dette er en videreføring av den eksisterende kirkens formspråk, og planene er utarbeidet av LINK arkitektur AS. Utvidelsen av kirken ble utsatt en del ganger, men den nye, utvidede kirken ble innviet av biskop Bernt Eidsvig 6. oktober 2012.
Man har også startet å feire messer i Sandnes og har planer om å etablere en kirke også her.
Hans Majestet Kongens Gardes medalje
Hans Majestet Kongens Gardes medalje, også kalt Gardemedaljen, er en norsk medalje innstiftet i 1970 til belønning av innsats for Hans Majestet Kongens Garde. Medaljen tildeles av sjefen for Hans Majestet Kongens Garde. Den er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».
Utforming
Medaljen finnes i tre valører: gull (forgylt sølv), sølv og bronse. På adversen bærer den et motiv av en gardist plassert i medaljens venstre del, med fasaden av Det kongelige slott i bakgrunnen og med en laurbærgren i forgrunnen i medaljens nedre del. Reversen har en laurbærgren nederst. Over denne er det plass til inngravering av mottagerens grad og navn, avdelingens navn og dato for tildeling.
Medaljen er opphengt i et hvitt bånd med en bred svart midtstripe. En spenne som smalner nederst tjener til oppheng. Båndet er videre utstyrt med en metallklemme på toppen. Denne har som motiv avdelingsmerket for Hans Majestet Kongens Garde flankert av laurbærgrener. Avdelingsmerket er i emalje. Sepnnen nederst og klemmen øverst har samme metallfarge som medaljens valør.
Båndstripen for medaljen i bronse er hvit med svart midtfelt. For medaljen i sølv påsettes båndstripen en sølvstjerne på det svarte feltet. For gullmedaljen er stjernen forgylt.
Tildeling
Forslag om tildeling av medaljen kan framsettes av personell på alle nivåer, sivile såvel som militære, som tjenestegjør eller har tjenestegjort i Hans Majestet Kongens Garde. Forslag behandles av et medaljeråd som avgir innstilling til Gardesjefen, som fatter endelig beslutning om tildeling.
Personligt
Personligt er et musikkalbum med Carola, utgitt den 27. oktober 1994.
Veronica Wedgwood
Cicely Veronica Wedgwood (født 20. juli 1910 i Stocksfield i Northumberland, død 9. mars 1997 i London) var en britisk historiker.
Rocha Chimera
Rocha Chimera er en kenyansk professor og forfatter. Han fikk Noma-prisen i 2000 for Ufundishaji wa Fasihi: Nadharia na Mbinu som han skrev sammen med Kimani Njogu. Chimera har en B.Ed. og M.A. fra Kenyatta University og en PhD fra Ohio University. Han er professor i swahili og var tildligere leder for avdelingen for språk og lingvistikk ved Egerton University. Han er nå rektor ved School of Humanities and Social Sciences, Pwani University College i Kilifi i Kenya.
Brutality
Brutality er en amerikansk stumfilm fra 1912, regissert av D.W. Griffith.
Handling
En voldelig far og ektemann skal se på et skuespill en kveld. Men han legger merke til at skurken i skuespillet gjør mot familien sin, akkurat mannen gjør mot hans egen familie.
Rocha Chimera
Han har publisert verker som Kiswahili: Past, Present and Future Horizons (ISBN 9966-846-35-2) og Ufundishaji wa Fasihi: Nadharia na Mbinu (ISBN 9966-22-157-3) (med Kimani Njogu) og skuespillet Mnara wawaka moto!: uhalifu (ISBN 9966-846-39-5).
Blind Love
Blind Love er en amerikansk stumfilm fra 1912, regissert av D. W. Griffith.
Handling
I en liten landsby bodde det to familier, som nesten var livslange naboer og venner. I den ene familien ble det født en gutt, i den andre familien ble det født en jente. Denne gutten og jenta hadde vært gode venner og deretter kjærester helt siden barndommen, og de fant lykke i den andres selskap. Men gutten Dave, gutten, møter kusinen til presten. Hans enkle manerer og klær gjør inntrykk på den usofistikerte unge kvinnen. Med lett overtalelse samtykker hun til å stikke av sammen med ham, allerede den samme kvelden.
Men resultatet blir snart uunngåelig, for mannen viser seg snart å ikke være så fantastisk som kvinnen først trodde. I mellomtiden later jenta, av stolthet, i brevene hun skriver hjem som om hun har det veldig bra. Dave har imidlertid sine egne bekymringer, og bestemmer seg for å besøke familien. Resultatet av dette besøket er en oppsiktsvekkende åpenbaring.
Anna Pettersson
Anna Pettersson, egentlig Anna Maja Elisabet Pettersson, (født 4. april 1969 i Västerleds församling i Stockholm) er en svensk skuespillerinne. Hun fikk Svenska Dagbladets Thaliapris i 1999.
Lundring kirke
Lundring kirke er en langkirke i Nærøysund kommune i Trøndelag. Lundring kirke tilhører Nærøy sogn i Namdal prosti.
Lundring ble bestemt som kirkested etter at Nærøy gamle kirke brant. Byggverket er reist i tre og nygotisk stil i 1885 og har 370 plasser.
Alteret ble bygd på samme tid som selve kirken, men alterbildet ble ikke installert før noen år senere. Det er malt av Maren Reisner Falch Sverdrup. Bildet er malt i kopi etter Eilif Peterssens alterbilde i Johannes kirke i Oslo.
Oemona
Oemona er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Små til middelsstore, slanke, brune trebukker. Oversiden er kledt med smale, lyse, hårlignende skjell. Antennene er tynne og omtrent så lange som kroppen. Pronotum er sylindrisk, litt avsmalnende forover, dekkvingene jevnbrede. Beina er tynne.
Utbredelse
Slekten er utbredt på New Zealand, der den forekommer på begge de store øyene.
Frigjøringen 1990–91 i Slovenia
Den slovensk-serbiske konflikten innledet oppløsningen av Jugoslavia. Bruddet kom da de slovenske representantene marsjerte ut fra det jugoslaviske kommunistpartiets 14. ekstraordinære kongress i januar 1990. Deres ønske om et løst, demokratisk statsforbund lot seg ikke forene med Slobodan Miloševićs krav om «et sterkt parti i en sterk stat».
Demokratiseringen i Slovenia skjedde ovenfra, gjennom et kommunistparti som fanget opp det demokratiske presset i befolkningen. I april 1990 fant de første frie parlamentsvalgene sted i Slovenia. Seierherre ble en ikke-sosialistisk koalisjon av sju partier, DEMOS (Slovenias demokratiske opposisjon), som fikk 55 % av stemmene, mens det tidligere kommunistpartiet, nå Partiet for demokratisk fornyelse, bare fikk 17 %. Statsminister ble Lojze Peterle fra Det kristelig-demokratiske partiet, men i presidentvalget vant Milan Kučan, med 58 % av stemmene. Dette var en anerkjennelse av den rolle kommunistene, og ikke minst Kučan selv, hadde spilt i demokratiseringen.
I juli vedtok parlamentet en suverenitetserklæring som slo fast at innen et år skulle det vedtas en ny grunnlov som skulle gjøre Slovenia til en suveren stat. 23. desember, i en folkeavstemning der 93 % av de stemmeberettigede slovenerne deltok, stemte 88 % for uavhengighet. Parlamentet vedtok da at Slovenia skulle tre ut av føderasjonen innen midten av 1991 dersom Jugoslavia ikke ble omdannet til en løs konføderasjon av stater.
Da forhandlinger ikke førte frem, erklærte Slovenia seg uavhengig 25. juni 1991. Dette utløste et angrep fra den jugoslaviske armeen. Arméledelsen ble imidlertid overrasket over slovenernes motstandsvilje; i hemmelighet var det bygd opp effektive slovenske heimevernsstyrker. Jugoslavia gav opp angrepet etter bare ti dager, noe som delvis kan skyldes at Serbia lenge hadde hevdet det ville være bedre å bli kvitt Slovenia, for å beholde resten innenfor et serbisk-dominert Jugoslavia. EF forhandlet frem en våpenhvile, og i Brioni-avtalen av 7. juli ble Slovenia og Kroatia pålagt å «suspendere» uavhengighetserklæringene i tre måneder, mot at de jugoslaviske styrkene skulle trekke seg ut innen samme frist. Mens krigen i Kroatia nå utviklet seg, forløp tremånedersperioden i Slovenia uten problemer, og 8. oktober 1991 var veien åpen for full suverenitet.
Federal Emergency Management Agency
Federal Emergency Management Agency (FEMA) er et byrå innen det amerikanske sikkerhetsdepartementet som har som ansvar å koordinere responsen på katastrofer, både naturlige og menneskeskapte.
Nordistikk
I Norge er det slik at studiet av norsk språk og litteratur vanligvis kommer inn under fagbetegnelsen «nordisk». De som vil være mer nøyaktige, bruker helst betegnelsen «nordisk språk og litteratur». Dette er fordi man innen fagområdet spesialiserer seg enten innen studiet av språk eller studiet av litteraturen i et eller flere nordiske land.
Federal Emergency Management Agency
FEMA koordinerer føderale, delstatlige og lokale enheter arbeid i respons til oversvømmelser, orkaner, jordskjelv og andre naturkatastrofer. Byrået deler også ut midler til personer og myndigheter for å gjenoppbygge hjem, forretninger og offentlige instanser, de trener brannmenn og ambulansemannskaper og de finansierer katastrofeplanleggingen rundt i USA.
Nordistikk
En som har studert dette faget kalles en «nordist». Det kan kanskje synes merkelig vi bruker betegnelsen nordist om en person som for eksempel bare har studert norsk. Bakgrunnen for dette er at navnet på faget reflekterer en gammel tanke om nordisk fellesskap. Nordiskstudiet omfatter som regel en liten smak på de andre nordiske språkene, i tillegg til sitt eget.
Federal Emergency Management Agency
FEMA ble stiftet ved presidentordre 12148 av president Jimmy Carter i 1979.
Nordistikk
Det største forsknings- og undervisningsmiljøet i Norge finner vi på Institutt for lingvistiske og nordiske studier, ved Universitetet i Oslo.
Bybanen i Santa Clara-dalen
Bybanen i Santa Clara-dalen (engelsk: Santa Clara Valley Transportation Authority light rail; ofte bare kalt VTA) er et bybanesystem i Santa Clara-dalen i California i USA. Systemet dekker San Jose og nabobyer og forsteder i Santa Clara County.
Bybanesystemet åpnet i 1987, og har siden blitt utvidet flere ganger. Systemet har pr. 2011 tre linjer: Alum Rock–Santa Teresa, Mountain View–Winchester og Ohlone/Chynoweth–Almaden. Det er 62 operative stasjoner, hvorav 42 i selve San Jose.
I 2008 hadde bybanesystemet 37 536 gjennomsnittlige daglige reisende.
Helge Iberg
Helge Roald Iberg (er født 27. mars 1954 i Skien). Han er en norsk musiker, komponist og skribent. Han er utdannet fra Universitetet i Oslo i fagene musikk, idéhistorie og religionsvitenskap. Han har en mastergrad i komposisjon fra Norges Musikkhøyskole og mottar Statens Garantiinntekt for kunstnere.
Helge Iberg spilte piano fra 3-4 års alderen, men måtte oppgi en klassisk pianistkarriere pga. en nevrologisk lidelse. Som voksen har han beveget seg mellom den klassiske samtidsmusikkens partiturer og den moderne jazzens landskaper. Hans musikk er bestilt og framført av Norges fremste solister og symfoniorkestre, og verklisten inneholder instrumentalkonserter, orkesterverk, kammermusikk, sanger, musikkdramatikk m/mer.
I virkeligheten har svært få komponister fra det tidlige tjueførste århundre klart å forene sin sentrale sannhet med stilistiske eller naturlige parametere fra sin egen stemme. Veldig få, men noen. Helge Iberg er blant dem» skrev Andrew Mellor i sin verkomtale av kammercd-en «Life Music» (2017). Mellor er journalist og musikkritiker bl.a. i ”The Gramophone”.
Om verket «Songs From the Planet of Life» (2019) skrev Guy Richards i Klassisk Musikkmagasin: «Likevel er det Ibergs musikk som er så forførende, dens glitrende teksturer er en konstant nytelse uttrykt i ganske rolige bevegelser, men hele tiden med musikalsk interesse over et enormt spekter». For utgivelsen av verket, fikk han Spellemannprisen 2019 i klassen TONOs komponistpris.
Som jazzmusiker og improvisatør har Iberg produsert en rekke Cd-er og gjort samarbeidsprosjekter med utøvere som Bendik Hofseth, Sidsel Endresen og Nils Petter Molvær. NRK’s jazzkritiker Erling Wicklund skrev dette om pianoplaten ”Standards and Vanguards” (2009): - en stående utfordring til all verdens musikanter og lyttere, enten du kommer fra standardlåtenes eller avantgardismens rekker: Ta for deg på øverste hylle, gjør musikken til din egen, alt er mulig, alt er tillatt, vi lever i en fantastisk tid – grip den, spill og hør det uhørte!»
Produksjon
Iberg har skrevet instrumentalkonserter for pianist Christian Ihle Hadland, fiolinist Terje Tønnesen, trompeter Ole Edvard Antonsen og fiolinist Atle Sponberg. Han har også skrevet diverse kammerverk. Blant annet sangsykluser for Marianne Beate Kielland, Per Vollestad samt en operakomedie fra studenttiden. For millenniumsmarkeringen i år 2000 skrev Iberg/Nordensten verket eXnihilo, mens Trondheim Symfoniorkester bestilte verket ”Yobel” til deres hundreårsjubileum i 2009. I 2019 fullførte Iberg verket Songs from the planet of life en Concerto Grosso for symfoniorkester, 5 solister og 2 resitatører. Verket er inspirert av Gustav Mahlers «Das Lied von der Erde». Som jazzpianist og improvisator har Helge Iberg spilt konserter i flere land og utgitt en rekke CD-er. Han har ledet flere samarbeidsprosjekter med polske musikere og kulturelle aktører, bl.a. ved Krakow Opera/DNO. På 80-90-tallet komponerte Iberg flere musikaler og var arrangør/leder for et stort antall radio- og TV-produksjoner, teaterforestillinger og plateinnspillinger.
Bibliografi
Som forfatter har Iberg utgitt to kulturkritiske bøker og et 40-talls essays og artikler i tidsskrifter og aviser. Bokutgivelser: ”Smaken av mørnet tid”– essays, (Koloritt 2008) ”Når tiden er inne, er det alltid for seint”– korttekster. (Schibsted 2012) Helge Iberg var blant initiativtakerne til Kontrapunkt – en ny scene for musikk, poesi og fri verdidebatt sammen med prof. Nina Witoszek, forfatter Walid al Kubaisi, journalist Christian Borch og rekke norske kunstnere, forfattere og intellektuelle.
Diskografi
Se også : Helge Ibergs diskografi
Priser og stipend
Han har mottatt Statens garantiinntekt for kunstnere siden 1998 og har hatt flere tillitsverv i norsk musikkliv. Han har sittet i diverse juryer/utvalg og har vært medlem av Norsk Komponistforenings Musikkfaglige Råd. Fra 2019 er Iberg styremedlem i Norsk Komponistforening.
Grå vårkveldvikler
Grå vårkveldvikler (Epinotia subsequana) er en sommerfugl i gruppen av viklere (Tortricidae).
Utseende
En liten (vingespenn 11-13 millimeter), brunspraglete vikler. Arten ligner mye på den beslektede hvit vårkveldvikler, men bakvingen er ikke like kontrastrikt tegnet som hos denne arten. Forvingen er brunspraglete uten noe påfallende mønster. Bakvingen er hvit med spredte, brune skjell, lysbrun langs ytterkanten.
Utbredelse
Arten er utbredt i Vest-Europa, østligst er den funnet i Hellas og Romania. I Norge er den først funnet i de senere årene, i Akershus, Aust-Agder og Vest-Agder.
Fylkesvei 132 (andre betydninger)
I Norge finnes fylkesvei 132 i de følgende fylkene:
Den romerske kalenderen
Synonym.
Alejandro Silva González
Alejandro Daniel Silva González (født 4. september 1989) er en uruguayansk fotballspiller som spiller for den paraguayanske klubben Club Olimpia.
Bjørn Simonnæs
Bjørn Simonnæs (født 29. august 1921 i Bergen) er en norsk arkitekt. Under ledelse av Steen Eiler Rasmussen studerte han arkitektur ved Det Kongelige Danske Kunstakademi mellom 1945 og 1950. I studietiden arbeidet han i flere perioder som assistent hos arkitekt Frederik Konow Lund. Etter endt utdannelse arbeidet han som assistent hos arkitekt Holger Jacobsen og arkitekt Eske Kristensen i København (1950–51) og hos arkitekt Hans Wichmann Rohde (1890-1961) i Bergen (1951–52). Simonnæs opprettet egen praksis i Bergen i 1952. I perioden 1953–71 arbeidet han i kompaniskap med Jakob Myklebust.
Simonnæs har sammen med Myklebust tegnet et stort antall bygninger, i hovedsak boliger. Simonnæs utviklet i tiden 1953–57 et elementsystem for prefabrikasjon av trehus: «Flexihus». Systemet ble eksportert til Storbritannia, og Flexihouse Ltd. fikk produsert en rekke hus som ble oppført i London, Skottland og Wales i tidrommet 1960–64. Med oppføringen av Brekkestranda Fjordpensjonat i Gulen i Sogn kom et tydelig brudd i arkitektens utvikling, fra modernismens maskinestetikk og prefabrikasjon og til «fri form», slik vi kjenner dem fra den ekspresjonistiske og antroposofiske arkitekturen - en mer individualistisk, organisk arkitektur, med tydelig, kunstnerisk formvilje. Med Fjordhotellet ønsket Simonnæs å bevise at en anti-teknisk bygningsmetode kunne bli billigere enn et ferdighus-system. Til oppgaven benyttet han som materialer som vanligvis betraktes som restmaterialer og materialer som var lite, maskinelt bearbeidet.
I tillegg til sitt virke som arkitekt har Simonnæs vært engasjert i natur- og miljøvern og bevaring av eldre bygningsmiljøer.
Nygata (Trondheim)
Nygata (1-21, 2-30 ) er en gate på Bakklandet i Trondheim. Den starter der gata Nedre Bakklandet deler seg, og Nygata er den gata som da ligger nærmest Nidelva.
Bakklandet har vært bebygd siden 1600-tallet, men ble nedbrent av svenskene i 1658 da de beleiret byen. Området ble bebygd igjen etter dette, særlig hjulpet av Gamle Bybro som ble bygd i 1681.
Schrøder
Schrøder er et fornorsket etternavn av tysk opprinnelse. Navneformene Schreuder og Skrøder er også i bruk. På norsk uttales navnet vanligvis med k-lyd, som skrøder. Men dersom navnet skrives med ö, altså tysk ö, er det vanlig å benytte tysk sch-lyd.
Noen notable Schrødere er:
Vett og uvett
'Vett og uvett. Stubber fra Troms og Nordland' er en bok av Einar Kristoffer Aas (1901–1981) og Peter W. Zapffe (1899–1990). Den gjengir 49 humoristiske fortellinger som overlærer Ole Heide Aas (1863–1941) nedtegnet og erindret fra sin oppvekst i Øyhelle og Raftsundet og fra sine bygdebesøk i Trondenes, der han virket.
Arbeidet med å samle historiene, startet i 1924, da sønnen Einar K. Aas og Peter W. Zapffe studerte ved Universitetet i Oslo og den pensjonerte faren var bosatt i Tønsberg. Utover de opprinnelige fortellingene har også Zapffe laget egne fortellinger fra egen fantasi, som da utgjør bokens andre del. Illustrasjonene var graveringer av Kaare Espolin Johnson (1907–1994) og representerte dennes første bestillingsverk. Følgende viktige utgaver kan nevnes.
Boken har oppnådd en enorm popularitet og er gitt ut i en rekke opplag. Filologen Nils M. Knutsen har betegnet boken som en av de viktigste bidragsytere til forståelsen av nord-norsk kultur, på linje med Petter Dass' Nordlands Trompet. Boken kalles også «nordnorsk humor-bibel».
Tara (elv i Montenegro)
Tara  (serbisk: Ријека Тара / Rijeka Tara) er den lengste elven i Montenegro. Elven dannes der elvene Ospanica og Veruša renner sammen i De dinariske Alper og renner 146 km nordover til den renner sammen med Piva ved grensen til Bosnia-Hercegovina. Disse elvene danner igjen Drina. Tara er grenseelv mot Bosnia-Hercegovina i nedre løp.
Tara har gravd ut Tarakløften, den dypeste kløften i Montenegro og Europa med en lengde på 78 km og et dyp på 1 300 meter på det meste. Kløften er vernet som et verdensarvsted av UNESCO og er en del av Durmitor nasjonalpark.
I Tara finnes et rikt dyreliv, og blant annet ørret, hvitfinnet steinulke (Cottus gobio), harr (Thymallus thymallus), og donaulaks (Hucho hucho).
Antirasistisk Senter
Antirasistisk Senters visjon er et kulturelt mangfoldig og sosialt rettferdig samfunn. Senteret arbeider med å dokumentere og motarbeide rasisme, bevisstgjøre og informere om rasistisk diskriminering og med å mobilisere personer med minoritetsbakgrunn.
Tara (elv i Montenegro)
De bosniske og montenegrinske styresmaktene hadde planer om å bygge en demning i Tarakløften i forbindelse med reguleringen av et vannkraftverk i Drina, men planene ble skrinlagte i april 2005 etter sterke protester. I september 2006 ble det derimot signert en avtale mellom det slovenske selskapet Petrol og det montenegrinske selskapet Montenegro-Bonus om å bygge et annet vannkraftverk, til tross for alle forsøkene på å verne kløften.
Antirasistisk Senter
Historie
Antirasistisk Senter har bakgrunn i Immigrantenkollektivet, en redaksjon startet i 1978 for å gi ut avisen Immigranten (i dag SAMORA). Tidsskriftet kom ut første gang i mai 1979, med Kari-Anne Selvik og Khalid Salimi som ansvarlige redaktører, og omkring 20 bidragsytere. I den første lederartikkelen ble det presentert at tidsskriftet ikke bare ville handle om innvandrerspørsmål, men også problemstillinger for andre undertrykte grupper, som samer, kvinner og barn. I 1982 startet Immigrantenkollektivet lokalradiokanalen Radio Immigranten, som var aktiv fram til 1. januar 2008.
Tara (elv i Montenegro)
Tara er en populær elv for rafting, særlig i området gjennom Tarakløften.
Slovenia i NATO og EU
I 2002 ble Slovenia invitert til å delta både i NATO og EU. Landet gav full støtte til USAs strategi i Irak-konflikten og gikk dermed imot den fransk-tyske linjen. Slovenia var den eneste av tiltredelsesstatene som avholdt folkeavstemning om NATO-medlemskapet; den ble holdt i 2003 – samme dag som EU-avstemningen. Begge avstemningene viste klart flertall for å bli med. Slovenia var blant de sju statene som ble medlem av NATO 29. mars 2004. 1. mai 2004 ble Slovenia også medlem av EU, som det mest velstående av de ti ny medlemslandene. Euro ble innført i 2007.
Antirasistisk Senter
Historie
Redaksjonen opplevde en rekke henvendelser fra folk som ønsket informasjon, trengte hjelp på andre måter eller ville drive med arbeid mot rasisme. I 1983 startet gruppen arbeidet med å skaffe større lokaler for samlokalisering av tidsskriftet og nærradiostudio, og opprette «Senter for Antirasistiske Aktiviteter». Noe av bakgrunnen for etableringen var også at den nynazistiske organisasjonen Nasjonalt Folkeparti samme år hadde sendt en rekke trusler mot Sagene skole i forkant av 17. mai, som gjorde at skolen avlyste 17. mai-feiringen i frykt for at skolen skulle bli sprengt i luften. I ble navnet Antirasistisk Senter valgt, og i juni samme år arrangerte senteret sitt første større arrangement: antirasistisk uke i Oslo. Inviterte gjester var blant annet den sørafrikanske kvinnegruppen Shikisha, tyrkiske Cem Karaca og palestinske Kofia.
Slovenia i NATO og EU
Forholdet mellom Slovenia og Kroatia har vært spent pga. av en strid om et viktig fiskefarvann i Piranbukta i Adriaterhavet. I tillegg gjør begge statene krav på fire små landsbyer. Høsten 2004 arresterte kroatisk politi 12 slovenere på grensen mellom Slovenia og Kroatia, deriblant to parlamentarikere. Slovenerne hadde vært på besøk i en av landsbyene. Kroatiske myndigheter hevdet at slovenerne nektet å vise frem papirene sine. EUs utenrikssjef Javier Solana drog til det omstridte området og oppfordret begge parter til å vise måtehold, og i 2005 undertegnet de to regjeringene en avtale som skulle forhindre episoder på grensen, men uten å løse de grunnleggende problemene.
Antirasistisk Senter
Organisasjon
Antirasistisk Senter består av en fagpolitisk ledelse og tre avdelinger:
Alternative drivstoff
Alternative drivstoff er en fellesbetegnelse for drivstoff som er produsert av fornybare energikilder, og som dermed utgjør alternativ til drivstoff fra fossile kilder og er således en framtidsrettet del av det som kalles for grønn teknologi.
Antirasistisk Senter
Organisasjon
Antirasistisk Senters ledelse er aktive deltakere i den offentlige debatten. Ledelsen administrerer hele Senteret, driver holdningsskapende arbeid, utfører dokumentasjons- og informasjonsarbeid, holder foredrag og produserer informasjonsmateriell til myndigheter, skoler og andre. Ledelsen har et bredt kontaktnettverk blant organisasjoner og offentlige myndigheter – lokalt, nasjonalt og internasjonalt.
Slovenia i NATO og EU
Slovenia har spilt en økende sentral rolle på Balkan og på verdensbasis og har bidratt med soldater både i SFOR-styrken i Bosnia og KFOR-styrken i Kosovo.
Antirasistisk Senter
Organisasjon
Agenda X er senterets ungdomsavdeling er et ressurssenter for flerkulturell ungdom. Agenda X jobber for at ungdom skal ha innflytelse på egne liv, og det er ungdommen som planlegger og bestemmer aktivitetene. Agenda X har bl.a. jente- og guttegrupper, arrangerer sommerleir, har et lydstudio og holder skriveverksteder.
Alternative drivstoff
I Norge regnes også hydrogen og naturgass (LPG og CNG) som alternative drivstoff.
Antirasistisk Senter
Organisasjon
Jobb X er et gratis jobbsøkerkurs for flerkulturell ungdom mellom 16 og 26 år. På Jobb X lærer ungdom å finne ledige jobber, skrive gode søknader og CV'er og å bli trygg på intervjusituasjonen.
Rådgivningskontoret tar imot henvendelser fra enkeltpersoner med minoritetsbakgrunn som trenger hjelp mot diskriminering på rasistisk grunnlag.
Kontroverser
I juni 2023 fikk Antirasistisk Senter massiv refs blant annet fra aktivister og politikere som anklaget Hatem Ben Mansour for å feilaktig ha stemplet en rektor som rasistisk da hun irettesatte noen muslimske elever som nektet å håndhilse på henne under en vitnemålsutdelingsseremoni. Kritikerne avviste Ben Mansours anklager om «kulturrasisme» og «kulturoverlegenhet» rettet mot rektoren, og rettet i stedet pekefingeren mot ham. Grunnskoledirektøren i Osloskolen stilte seg bak rektoren, og avviste Ben Mansours anklage ved å bekrefte at det ikke er rett å omtale rektors handlinger på vitnemålsutdelingen som rasistiske. På bakgrunn av Ben Mansours utspill, ble Antirasistisk Senter selv anklaget for både rasisme og kvinnediskriminering.
Skurlast
Skurlast er trelast laget av rundt tømmer, det vil si materialer som uhøvlede planker, bord og bjelker i forholdsvis grove dimensjoner.
Skurlast er det første trevirke som lages når en sager eller kløyver tømmerstokker på langs. Materialene er rå, forholdsvis røffe og med sagspor på alle sidene. Målene er omtrentlige, med tommer som utgangspunkt. Slik skurlast kalles også uhøvlet trelast, og bruken begrenser seg som regel til billige materialer som forskalingsbord, grov kledning og liknende. Etter tørking går skurlasten til videre oppdeling og/eller justering (justert skurlast). Den kalles da gjerne høvellast.
I de senere år har utviklingen av sager gjort at skurlast også blir benyttet i større grad til oppføring av garasjer, uthus og liknende bygninger der materialene ikke trenger å ha glatte overflater.
Klippestuping
Klippestuping er en sport som ligner på vanlig stuping, men skiller seg ut som farligere og hopping fra høyder opp mot tretti meter.
I Norge finnes bare én klippestuper som konkurrer på et høyt nivå. Det er Magnus Dehli Vigeland, som har en personlig rekord hva gjelder høyde på 27 meter. Tidligere har også Gunnar Bull-Berg konkurrert.
I juli 2010 var det for første gang i historien konkurranse i verdensserien i Norge. Konkurransen foregikk i Kragerø. VM i svømming 2013 var det første verdensmesterskap i svømming med klippestuping.
Shangrao (Shangrao)
Shangrao (kinesisk: 上饶县; pinyin: Shàngráo Xiàn) er et fylke i byprefekturet Shangrao i provinsen Jiangxi i Folkerepublikken Kina.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Viskose
Den kjemiske løsningen er en tyktflytende væske med høy viskositet. Fargen er gyllenbrun væske som dannes av cellulose når den blir behandlet med natriumhydroksid før en kjemisk reaksjon med karbondisulfid. Denne blandingen blir løst i mer natriumhydroksid og resultatet blir viskose. Viskosen blir ekstrudert inn i et syrebad. Syren regenererer cellulose. Ekstruderingen kan gjøres gjennom en slisse for å få cellofan eller dyse for å lage tråder. Viskosefiber lages med en spinrette, en dyse med mange små hull.
Historie
Viskose ble først lagd av den franske vitenskapsmannen og industribyggeren Hilaire de Chardonnet (1838–1924), oppfinneren av den første kunstige tekstilfiber, kunstsilke) i Échirolles i 1891. Prosessen for fremstilling av viskose ble patentert av tre britiske vitenskapsmenn (Charles Frederick Cross, Edward John Bevan og Clayton Beadle) i 1902.
Cross og hans partnere hadde imidlertid flere ideer og prøvde å lage massive gjenstander som paraplyhåndtak. Det var ikke så vellykket siden gjenstandene ble alt for sprø. De prøvde også å lage viskosefilm, også dette uten hell.
Videre utvikling førte til at vikose ble spunnet til tråd for brodering og kanting. Etter at Samuel Courtauld tok over i 1904 ble viskosefremstilling stor industri. I løpet av 1920- og 1930-årene tok viskose over for tradisjonelt ull og bomull til damestrømper og -undertøy.
Cellulosefilm (cellofan) ble utviklet i Sveits og Frankrike. I etablerte 1913 C.T.A. La Cellophane SA og ti år senere ble DuPont Cellophane Co. startet i USA. I 1935 ble British Cellophane Ltd etablert i Bridgwater, England.
Halvor Hagen
Halvor Reini Hagen (født 4. februar 1947 i Oslo) er en tidligere offensive tackle i amerikansk fotball i National Football League som spilte for Dallas Cowboys, New England Patriots og Buffalo Bills. Han spilte college football ved Weber State University og var draftet av Dallas Cowboys i tredje runde av NFL Draft 1969.
Viskose
Historie
Viskose begynner å tape terreng på grunn av forurensing av karbondisulfid og andre biprodukter fra fremstillingsprosessen. På grunn av dette måtte Bridgewater-fabrikken stenge i 2005.
Halvor Hagen
Tidlig liv
Hagen ble født i Oslo. Han spilte amerikansk fotball i én sesong ved Ballard High School i Seattle før han ble uteksaminert. Han spilte en sesong college football for Shoreline Community College før han byttet til Weber State.
Viskose
Fremstilling
Fremstillingsprosessen for å få vanlig viskose er omtrent uendret siden tidlig på 1900-tallet og den gir filament eller spinnetråd.
Halvor Hagen
Tidlig liv
I 1968 ble han utvalgt til All-Big Sky for sine prestasjoner som defensive tackle. Han var også en ivrig skiløper.
Viskose
Fremstilling
Cellulosefibrene som anvendes i fremstilling av viskose er svært rene. De kan lages i sulfittprosessen ved at treflisen blir kokt ekstra lenge og man får da dissolving cellulose. Prosessert bomull kan også brukes som råvare. Cellulosen blir oppløst i kaustisk soda. Løsningen blir presset mellom valser for å få ut overskudd av væske og danner ark. Arkene hakkes eller kuttes opp til pulver. Pulveret «eldes» i kontakt med oksygen. Deretter blir pulveret blandet med karbondisulfid og temperaturen holdes på 20 – 30 °C for å få en kontrollert reaksjon. Det dannes da cellulosexantat. Pulveret skifter farge til gult. Det gule pulveret blir løst i lut og det dannes viskose. Viskoseløsningen får stå å «modne». Etter modningen blir viskoseløsningen filtrert for å fjerne eventuelle forurensninger. Løsningen blir så avgasset for å fjerne luftbobler. Deretter går løsningen til ekstrudering gjennom en mangehullet dyse. Ut fra dysen går den i et syrebad av svovelsyre og man får dannet viskosefiber (filament). Filamentene trekkes for å rette dem ut. Deretter vaskes de for å fjerne kjemikalierester. Hvis filamenter ønskes stoppes prosessen her. Til slutt kan filamentene kuttes og spinnes til tråd.
Halvor Hagen
Tidlig liv
I 2006 ble han innlemmet i Weber State Athletics Hall of Fame.
Viskose
Egenskaper
Viskose er en svært anvendlig fiber og gir samme følelse som naturlige fiber. Det kan erstatte silke, bomull, ull og lin. Fibrene lar seg lett farge. Viskosetøy er mykt, behagelig og absorberende. Det isolerer kroppsvarme dårlig og gjør det ideelt for anvendelse i varmt og fuktig klima.
Modal er en modifisert viskose med større våtstyrke. Den kan også glanses (merceriseres) som bomull. Vanlig viskosetøy har dårlig holdbarhet, spesielt når det er vått. Det har også den dårligste elastisiteten av alle tøyfiber. Viskose kan bare tørrvaskes, mens modal kan maskinvaskes.
Viskose kan modifiseres til å gi større strekkfasthet, High Tenacity rayon. Den har nesten dobbelt syrke av modal og anvendes f. eks til radialtråd i bildekk. .
Halvor Hagen
Dallas Cowboys
Under offseason i ble han byttet til New England Patriots sammen med Duane Thomas og Honor Jackson, mot Carl Garrett og Patriots draft pick (#1) i NFL Draft 1972. På grunn av problemer med Patriots og hovedtrener John Mazur annullerte NFLs kommissær deler av byttehandelen, og sendte Thomas og Garrett tilbake til sine lag. Patriots beholdt Hagen og Jackson i bytte mot picks i andre og tredje runde i draftet i 1972, som de eventuelt brukte på Robert Newhouse og Mike Keller.
Apple Records
Apple Records er et britisk plateselskap som er mest kjent for å utgi platene til rockegruppen The Beatles fra 1960-årene. Selskapets symbol er et grønt eple, inspirert av et maleri av René Magritte.
Halvor Hagen
New England Patriots
Hagen ble en startende left guard i. Den 19. april ble han sammen med Jim Cheyunski og Mike Montler byttet til Buffalo Bills mot Wayne Patrick, Edgar Chandler og Jeff Lyman.
Apple Records
Historie
Apple Records ble grunnlagt i 1968 som en divisjon av Apple Corps Ltd. av musikkgruppen The Beatles. Tidligere plateutgivelser fra The Beatles ble håndtert av Parlophone/EMI i England og Capitol Records (eller United Artists Records i USA). I en ny avtale aksepterte EMI og Capitol å distribuere Apple Records' utgivelser fram til 1975. Apple eide rettighetene til plateutgivelser fra musikkartister som de signerte, mens EMI beholdt eiendommen til The Beatles' utgivelser, skjønt de ble nyutgitt under merket Apple. Merket ble en suksess og overlevde splittelsen av The Beatles i 1970 og ble revitalisert på slutten av 1980-årene for utgivelsen av samtlige Beatles-plater på CD-er.
Halvor Hagen
Buffalo Bills
Han var en del av "Electric Company", Buffalo Bills' offensive line da de var blockere for O. J. Simpson. Han var en starter i sine to første år med laget.
Apple Records
Historie
Grunnen til dette businessprosjektet ble sagt å være The Beatles' behov for å investere penger som beskyttelse for skattlegging. Britisk skatteregler på denne tiden ble beskrevet som stivnakket. Da George Harrison sang i «Taxman»: «There's one for you, nineteen for me» og refererte til shillingene i pundet, var det ingen spøk. Det var det nøyaktige beløp som ble beholdt etter skatt, fem per cent. Som Harrison la til: «Should five per cent appear too small, be thankful I don't take it all».
Halvor Hagen
Personlig liv
Faren hans, Gunnar Halvor, var en kjent skiløper.
Apple Records
Historie
Den første musikkgruppen som hadde plateutgivelse utgitt på Apple-merket (en 45rpm single med tittelen «Dear Delilah») het Grapefruit. Innspillingen skjedde i London på slutten av 1967 og ble produsert av amerikaneren Terry Melcher, kjent fra The Byrds. Terry Doran, som var direktør for Apple Publishing, hjalp til med realisere gruppen, og hans assistent Derek Lepper ble gruppens turneringsleder.
I løpet av 1974 ble The Beatles oppløst juridisk, og det ble bestemt av retten at 8% av inntektene fra Beatles-albumene (som gruppe) skulle tilfalle Apple Records og 4% skulle gå til hver av de fire medlemmene. Platemerket fortsatte å gå med overskudd fram til og med 1984, hovedsakelig grunnet fortsatt salg av gamle Beatles-plater, deretter gikk selskapet med underskudd i flere år.
Apple Corps har hatt en lang historie med uenighet om merkevare med Apple Inc., grunnet likheten i navn og logo. Per 2005 var de to selskapene fortsatt låst i juridisk uenighet.
Utgivelser under Apple-merket
Den første LP-utgivelsen fra Apple Records, som i tillegg også var den første ‘solo’-utgivelsen fra et medlem av The Beatles, var George Harrisons Wonderwall Music. Albumet inneholdt hans innspilling av musikk for filmen Wonderwall. Det skjedde den 1. november 1968. Rett etter kom Two Virgins med John Lennon og Yoko Ono, utgitt 11. november samme år. Både EMI og Capitol avslo å distribuere platen ettersom både Lennon og Ono var avbildet nakne på omslaget. Albumet ble derfor utgitt på lisens til Track Records i England og Tetragrammaton Records i USA. Two Virgins ble tett fulgt av det første Beatles-albumet som ble utgitt på Apple-merket, The Beatles (White Album), i salg fra 25. november. En helt spesiell utgivelse var den amerikanske utgaven av LP-en Let It Be, hvor Granny Smith eplet var rødt istedenfor grønt. Dette ble gjort fordi det dreide seg om et soundtrackalbum til filmen Let It Be. Dette førte til at plata av kontraktmessige grunner distribuert av United Artists Records, mens det vanligvis var Capitol Records som hadde ansvar for The Beatles i USA. Dermed valgte selskapet å lage en rød apple label nettopp for å understreke forskjellen. Det røde eplet ble også gjengitt på baksiden av coveret og på den amerikanske utgaven av de digitalt rensede og oppdaterte CD-ene i 2009.
Noen andre Beatles-album som ble utgitt på Apple-merket er:
Selskapet utga også singler. Den mest suksessfulle kom imidlertid ikke fra The Beatles eller noen av gruppens medlemmer. Det var Mary Hopkins Those Were the Days, som ble utgitt på fire språk. Sangens engelske tekst var skrevet av Gene Raskin, og innspillingen ble produsert av Paul McCartney.
Selskaper med lignende navn
En del andre selskaper hadde navn som lignet på Apple Records, en del er:
Romerske kalenderen
Synonym.
Jaroslav Seifert
Jaroslav Seifert (født 23. september 1901 i Praha (da Prag, Østerrike), død 10. januar 1986 i Praha) var en tsjekkoslovakisk forfatter og mottager av Nobelprisen i litteratur for 1984.
Seifert begynte å skrive i 1920-årene. Under andre verdenskrig, da Bøhmen-Mähren var tysk protektorat, skrev han om patriotiske temaer. Etter kommunistenes kupp i 1948 kritiserte han det kommunistiske regimet. Han undertegnet Charta 77 og ble deretter ikke utgitt i Tsjekkoslovakia mellom 1977 og 1979. I 1984 fikk han Nobelprisen i litteratur.
Toothing
Toothing (eng.) var opprinnelig en mediebløff om bruk av blåtann på mobiltelefoner eller PDAer til å elektronisk signalisere overfor andre at man er tilgjengelig for seksuelt samkvem, ofte offentlig og med ukjente mennesker. Konseptet toothing ble iscenesatt som en avart av det virkelige fenomenet dogging, der tilfeldig sex på offentlig sted med fremmede er hovedkonseptet, men altså ikke ved hjelp av blåtannteknologien som kommunikasjonsmiddel.
Funksjonen man angivelig nyttiggjorde seg av er muligheten til å søke etter andre mobile enheter i nærheten som har blåtann (rekkevidden er rundt 10 meter), for eksempel mobiltelefoner eller lommedatamaskiner. Dersom man ønsker å gjøre apparatet tilgjengelig for søk, må man navngi enheten. Det er dette navnet eller referansen som blir brukt til å signalisere at man er tilgjengelig for toothing. Man kan dermed søke etter apparater med blåtann og således finne ut om det er andre med interesse for toothing i nærheten (eksempel: «toothing?»). Videre kan modifisering av navnet på samme måte fungere som en kommunikasjonsmedium for nærmere avtale, omtrent som ved SMS over mobilnettet. Den tekniske funksjonen er fortsatt reell, det som derimot ble avslørt som usant var bruken av teknologien i forbindelse med seksuelle aktiviteter.
Den store bløffen
Det kan se ut som toothing begynte i mars 2004 i form av et falskt forum opprettet av Ste Curran, sjefredaktør for spillmagasinet Edge og eks-journalist Simon Byron. Etter de første medieoppslagene kom det frem påstander om at fenomenet toothing aldri hadde eksistert. Etter en kritisk artikkel på Slashdot innrømmet grunnleggerne av forumet 4. april 2005 at hele saken var oppdiktet. Kameratgjengen hadde overtalt sine venner til å delta i fiktive fora på nettet og således skapt et inntrykk av at toothing virkelig foregikk.
Populærkulturelle referanser
I en episode av CSI: Miami refereres det til toothing når en av personene mister sitt politiskilt i forbindelse med en toothing-kontakt.
Stavne–Leangenbanen
Stavne–Leangenbanen er en 5,8 km lang jernbanestrekning i Trondheim. Den går fra Marienborg stasjon på Trondheims vestkant, krysser Nidelva og deretter Holtermanns veg før den kommer til Lerkendal, den eneste holdeplassen på strekningen. Lokaltogene snur på Lerkendal. Jernbanelinjen fortsetter gjennom den 2,7 km lange Tyholttunnelen før den kommer inn på Meråkerbanen på Leangen stasjon stasjon. Elektrifisering av banen startet i 2022 med planlagt ferdigstillelse i 2023. Banen har i vestenden også et «Søndre tilsving», som gjør det teknisk mulig å kjøre inn på banen fra sør. Tilsvinget grener ut rett syd for nedlagte Stavne stoppested og treffer sporet fra Marienborg umiddelbart før broen over Nidelva.
Historikk
Planene om en direkte jernbanelinje mellom Stavne og Leangen, ble utarbeidet allerede i 1922. Tanken var å ha en jernbanelinje som gikk utenom sentralstasjonen på Brattøra slik at særlig gods som skulle videre, kunne kjøre utenom sentrum. Det var også et ønske om å ha en reserveløsning dersom banen gjennom byen skulle bli stengt. Byggingen ble ikke satt i gang før under 2. verdenskrig etter ønske fra Wehrmacht. Stavne–Leangenbanen ble bygd for kunne ha en reserveløsning som gikk utenfor Trondheim sentrum, ved en eventuell sabotasjeaksjon. Byggingen ble satt i gang etter en båtkollisjon med Nidelv bru i 1940, som førte til skader på brua og gjorde at den ble stengt i en periode. Løsningen ble å bygge bane med tunnel under Tyholt. Tyske pionertropper bygde en feltbru for Stavne–Leangenbanen over Nidelva ved Stavne, men denne ble senere bygget om.
Tyskerne fant imidlertid ut at det ville ta lang tid å bygge tunnelen, på grunn av vanskelige grunnforhold. De begynte derfor å bygge en parallellstrekning i tillegg. Denne skulle gå fra Skansen stasjon og gjennom Sandgata og Olav Tryggvasons gate, før den skulle krysse Nidelva over Bakke Bru og gå videre opp Innherredsveien, før den skulle nå Meråkerbanen ved Lademoen stoppested. Strekningen ble kalt «tilbaketoget» på folkemunne. Da krigen var slutt var imidlertid ingen av de to strekningene ferdig. Sporet fra Sandgata hadde bare nådd Søndre gate. Høsten 1945 startet byggingen av Tyholttunnelen, og gjennomslaget kom ikke før vinteren 1950.
NSB ønsket utover 1950-årene å fullføre byggingen. Banen ble offisielt åpnet 1. juni 1957 og trafikken på banen startet dagen etter. Til å begynne med ble den bare brukt til godstrafikk, men ble sporadisk benyttet av persontog, spesielt når det var vedlikeholdsarbeider på Dovrebanen og Meråkerbanen mellom Marienborg og Leangen. Banen fikk installert CTC 11. januar 1976. Lerkendal stasjon ble åpnet 1. desember 1988, og har blitt trafikkert av lokaltog på Trønderbanen siden 1993. Toget går mellom Marienborg og Lerkendal og fortsetter videre til Steinkjer. eierskapet til banen ble overtatt av Jernbaneverket fra 1. desember 1996. Marienborg holdeplass åpnet i 1999, og mellom 2001 og 2014, hadde alle lokaltog til og fra Steinkjer, Lerkendal stasjon som sitt endestopp.
Banen gjennom Tyholttunnelen brukes tidvis til å snu retning på jernbanemateriell da strekningen Leangen–Trondheim S–Marienborg–Lerkendal–Leangen danner en sammenhengende sløyfe. SJ NORD bruker denne muligheten daglig til å endesnu diesellok for Nordlandsbanen. Diesellokomotivene kan også snu på svingskiven som ble montert på Marienborg jernbaneverksted 2021/2022, istedenfor å snu de ved bruk av Stavne-Leangenbanen om de ikke står montert sammen med en eller flere jernbanevogner. Banen var opprinnelig planlagt elekrifisert i perioden 2017–2018, men ble forskjøvet på grunn av manglende statlige bevilgninger. I 2022 startet arbeidet med elektrifiseres av Stavne–Leangenbanen med planlagt ferdigstillelse i desember 2023.
Trasé
Stavne–Leangenbanen er 5,8 km lang og går mellom Dovrebanen og Nordlandsbanen i Trondheim. Banen er ensporet og normalsporet og har ingen kryssingsspor. Banens største stigning er 9 ‰, og minste kurveradius er 250 meter. Banen har installert CTC, har ti broer, to tunneler og ingen planoverganger. Banen eies av Bane NOR.